hu en hu hu hu hu hu hu hu hu hu hu hu fr fr en hu hu en hu hu hu hu en hu hu en hu hu hu hu hu hu hu hu hu hu hu hu hu en hu hu hu hu hu hu hu en en en en hu es hu es hu it hu it hu it hu it hu pt hu pt hu hu en en hu en
Tulajdonosváltás, trendek, tervek – interjú Zölei Nikolettel, az iData értékesítési vezetőjével – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
The estimated reading time is 4 minutes
Egészen friss információ, hogy tulajdonosváltás volt az iDatánál. Ki az új tulajdonos? Mit jelent ez a gyakorlatban? Mi mindenben várhatóak változások? Kérdéseinkre Zölei Nikolett értékesítési vezető válaszolt.
– Mi motiválta a tulajdonosváltást?
– Minden gyermek életében eljön az a pillanat, amikor el kell engedni, meg kell, hogy tapasztalja a „kinti” világot. Az iData Kft. új tulajdonosa a norvég Norbit ASA cégcsoport lett. A szülők vigyázó szemei azonban tovább kísérik a gyermek életútját: Szabó András sem hagyja el az iDatát, ügyvezetőként továbbra is támogat minket.
– Kérem, mutassa be a Norbitot olvasóinknak!
– A Norbit vállalatot 1995-ben alapították, és a székhelye Trondheimben, a norvég „Szilícium-völgyben” található. Leányvállalatai és disztribútorai 16 országban vannak jelen. Az iDatával egyesülve a munkavállalók száma több mint 400 fő fölé emelkedett. A Norbitnak három üzletága van (ld. keretben. A szerk.), közülük az iData az ITS (Intelligent Traffic System) üzletághoz csatlakozott, ahol az útdíjjal és a közlekedéssel kapcsolatos megoldásokat fejlesztik és értékesítik. Bekapcsolódásunkkal a gyártás és az eszközértékesítés most szolgáltatási platformmal is kiegészült, így lett teljes a Norbit tevékenységi köre. A vállalat víziója és a legfontosabb értékei (We deliver! Safe under pressure; Refinement of talents) teljes mértékben megegyeznek a mi értékeinkkel: szolgáltatunk, biztonságot nyújtunk nyomás alatt is, a tehetségeket csiszolgatjuk. Az alábbi kisfilm tökéletesen megmutatja, hogy mi inspirálja a Norbitot és minket: https://norbit.com/home/about/vision-and-values. A Norbit hitvallása az „Explore more!” (Fedezzünk fel!), ami ránk is jellemző, hiszen a telematikai piacon mindig tudtunk különleges projekteket felmutatni. Rajongunk az új, lehetséges piacok által nyújtott kihívásokért, mint például a bója- vagy a villanypásztor-távfelügyelet, illetve a vitorlás hajók felügyelete és ütközésérzékelése, vagy akár a cementszállítás teljes folyamatának ellenőrzése.
– Miért előnyös a váltás az iData számára?
– A Norbit mint tőkeerős befektető tovább stabilizálja a céget. Nemzetközi szinten elfogadott és jól működő sztenderdekkel és know-how-val erősíti az iData piaci szerepét. Ezáltal a konjunktúraképességünk is növekszik, és a jövőben nagy változásokra számítunk. A közös stratégiánk következő nagy mérföldköve az iData szolgáltatási piacának további 4 országra való kiterjesztése és a meglévő leányvállalatok munkavállalói létszámának növelése. A Norbit támogatásával bővíteni tudjuk a fejlesztési kapacitásunkat, így felgyorsítva a fedélzeti egységek és a NaviTrack szolgáltatásunk továbbfejlesztését, illetve további erőforrás érkezik a rendszerintegrációk folyamatos növeléséhez. A norbitos mérnökökkel együtt több mint kétszeres kapacitásunk lett, és bár máson dolgozunk, a technológiai transzfer mindkét irányban már most hatalmas előnyöket vetít előre. Sok jövőbeni technológia a rádiós/BlueTooth-os/RFID-s irányba mutat; ez a Norbit legerősebb irányvonala, többek között csúcstechnológiát képviselő rádiós haditechnikai berendezéseket is gyártanak.
– Hogyan hatott a váltás a munkatársakra? Profitálhatnak belőle?
– Mindenkinek lett egy norvég beceneve, és az összes kolléga norvég nyelvtanfolyam után érdeklődött a HR-nél. Fókuszba került a szánhúzó kutyák távfelügyelete, illetve a hószán-üzemóra figyelése is… Komolyra fordítva a szót az iDatások örömmel fogadták a tulajdonosváltást, hiszen ők is látják, hogy ezzel a lehetőségeink a többszörösére nőttek, így sokkal szélesebb spektrumban tudjuk magas színvonalon kiszolgálni ügyfeleinket a piacon. A tőkeerős, innovatív háttér lényegében a munkatársaink lojalitását, biztonságérzetét is növelte. A korábban említett értékek közül a Refinement of talents, azaz a tehetségek csiszolása az iData munkavállalói részére hatalmas előnnyel jár: a Norbit segít, hogy egy más világnézettel, más szemszögből térképezhessük fel a lehetőségeinket és egy kicsit kimozdulhassunk a hazai telematikai megoldások megszokott köréből, és ezáltal egy kicsit színesebbé válhatunk. A „Safe under pressure” kultúra teljesen átitatja a Norbitot és az iDatát is: csak az nem hibázik, aki nem dolgozik. Egy magát biztonságban érző kolléga sokkal kreatívabb egy technológiai, tudásalapú cégnél. Bevállalóság nélkül sokkal nehezebb valóban jó megoldásokat kifejleszteni.
– Milyen most a magyar telematikai piac?
– A legjelentősebb változás ebben az évben, ami már tavaly is érezhető volt, hogy óriási a gépjárművezető-hiány egész Európában. Több partnerünk sajnos a flottája csökkentése mellett döntött, hiszen hónapok óta nem találtak megfelelő kollégákat a teherautókra. E probléma megoldása egyhamar nem várható, a hiányt a folyamatok optimalizálásával és a járművek kapacitásának csúcsra járatásával lehet némileg mérsékelni. Az ügyfeleinknél azt láttuk, hogy egyre szélesebb körű szolgáltatási csomagot vesznek igénybe annak érdekében, hogy ezzel is átláthatóbbak és időhatékonyabbak legyenek a folyamataik. Mivel a fuvardíjakban nem tapasztalható érdemi változás, de a partnereink költségei folyamatosan növekednek, ezért egyre nagyobb szükség van a folyamatok újragondolására és átszervezésére, a munkavégzésre és az adminisztrációra fordított idő csökkentésére, a vállalatirányítási rendszerek integrációjára, automatizált riportok használatára. Megnövekedett az igény az online tachográf-letöltési szolgáltatásunk iránt is. A költségérzékeny piacon az iData szolgáltatásai segítik optimalizálni a cégek tevékenységét és operatív folyamatait, biztosítva ezáltal egy még fenntarthatóbb működést.
– Milyen újdonságokat terveznek az elkövetkező időszakban?
– A következő évben az eddigiekhez hasonlóan nagy hangsúlyt fektetünk a NaviTrack szolgáltatásunk továbbfejlesztésére, amellyel meggyőződésünk szerint értékes segítséget nyújthatunk a járműveket vezénylő szakemberek számára. Az iData elhivatott a folyamatos fejlesztés és innováció irányába, amelyekben továbbra is számítunk partnereink támogatására, hogy együtt hozhassunk létre piaci igényekre szabott megoldásokat.
Az Oceans divízió globális tengeri piacokra szabott technológiai fejlesztésekkel foglalkozik. Szélessávú, többsugaras szonárokra specializálódott tenger alatti és felszíni megoldásokat nyújtanak, például tengerfenék és a partszakasz vizsgálatára és azokról történő tökéletes pontosságú térkép készítésére alkalmas termékeket kínálnak. Ezáltal többek között a kiépítendő csővezeték-rendszerek tenger alatti lefektetését támogatják. Ez az innováció lehetővé teszi a nagy tengerfenék-területek részletgazdag feltérképezését. A másik érdekes fejlesztésük az olajkutak biztonságos működését segíti elő. A környezetszennyezés elkerülése érdekében a kutak körüli vízfelületet nagyfelbontású kamerákkal, radarokkal, szonárokkal és egyéb szenzorokkal figyelik, amelyek segítségével azonnal felismerik az olajfoltokat, és a 0–24 órás diszpécserszolgálat riasztja a területileg illetékes szakembereket. Természetesen a Norbitnak arra is van megoldása, hogy a híres norvég farmokon hogyan ösztönözzük a lazacokat növekedésre, mozgásra, szaporodásra környezetbarát módszerekkel. Ez a különleges merülőtechnológia fényekkel, környezet- és akusztikus szenzorokkal támogatja a hatékony halgazdálkodást, így csökkenthető a felhasznált vegyszerek, antibiotikumok mennyisége. Ezzel a technológiával a korábbiaknál sokkal egészségesebb halhoz juthatnak a vásárlók.
A másik üzletág a PIR (Product Innovation and Realization, Termékinnováció és Megvalósítás). Norvégiában két nagy gyáregység működik Roros-ban és Selbuban, ahol robotokat és automatizált gyártósorokat üzemeltetnek. Ezek segítségével gyártanak például ülésfűtéshez, illetve okostachográf technológiához kapcsolódó vezérlőmodulokat. Az utóbbi teszi lehetővé azt, hogy a közúti ellenőrzés során a jármű megállítása nélkül hozzáférjenek a tachográf adataihoz.
Az ITS (Intelligent Traffic System) divízióban találhatóak a fixen telepített kamerák és a DSRC-alapon működő fedélzeti eszközök, rádióleolvasók. A gyártás szigorú sztenderdek alapján történik. A Norbit az autóipari előírásoknak, követelményeknek megfelelő tanúsítványokkal rendelkezik. Az iData ehhez az üzletághoz kapcsolódik tevékenységével.
Previous article„Nem kívánunk óriássá válni, fő célunk megbízóink minőségi kiszolgálása” – beszélgetés Kiskun Lajossal, az Eurolux-Trans Kft. ügyvezetőjével
Next articleVagyonvédelem helyett magánbiztonság
Magyar közúti fuvarozói toplista: 2021 a volumennövekedés éve volt
Ő Magyarország legjobb kamionsofőrje
Változások a DHL Express áraiban Magyarországon 2023. január 1-jétől
Felértékelődik azok szerepe, akik biztonságot és megbízhatóságot nyújtanak a megrendelőiknek…
Összhangban egymással – beszélgetőtársunk Gazsó Nikolett, az AIRMAX Cargo Budapest…
Pharma Transport 2022: krízishelyzetek kezelése logisztikai oldalról
Új intermodális megoldások az ukrán mezőgazdasági termékek exportjára
Alstom: fenntartható és digitális mobilitási megoldások
Ha Ön ember, hagyja üresen ezt a mezőt:
© Copyright 2022. All rights reserved.